Descriptio in Bethleem (Bruegel)

upright=1.5|thumb|Descriptio in Bethleem (Bruegel filius: Palatium Bellarum Artium urbis Insulae)
upright=1.5|thumb|Descriptio in Bethleem (Bruegel filius: Museum Bellarum Artium Cadomense)

 est tabula quam Petrus Breugelius senior, narrationem nativitatis Iesu in evangelio Lucae sequens, anno 1566 pinxit; haec tabula Bruxellis in Regiis Museis Belgicis ostenditur et in carmine Wystani Auden “Musée des Beaux Arts” describitur.

In pictura videntur Iudaei e Bethleem orti qui in urbe natali congregant ut in censu provinciae Iudaeae describerentur. Haec enim a Luca referuntur:
Factum est autem: in diebus illis exiit edictum a Caesare Augusto, ut describeretur universus orbis. Haec descriptio prima facta est praeside Syriae Quirino. Et ibant omnes, ut profiterentur, singuli in suam civitatem. Ascendit autem et Ioseph a Galilaea de civitate Nazareth in Iudaeam in civitatem David quae vocatur Bethlehem, eo quod esset de domo et familia David, ut profiteretur cum Maria desponsata sibi, uxore praegnante. Factum est autem: cum essent ibi, impleti sunt dies ut pareret, et peperit filium suum primogenitum; et pannis eum involvit et reclinavit eum in praesepio, quia non erat eis locus in deversorio.Evangelium secundum Lucam 2.1-7. Versio Vulgata

Tabulae persimiles Petrus Bruegel filius ter pinxit, quarum una iuxta patris opus Bruxellis iacet, altera in Museo Bellarum Artium Cadomensi, tertia in Palatium Bellarum Artium urbis Insulae.

 Notae 

 Nexus externi 
 Catalogus Museorum Bruxellensium: imprime “dénombrement” et selige "sujet"
 Index tabularum musei Cadomensis

 Bibliographia 
 "Auden's Musée des Beaux Arts" in Harper's Magazine (Nov. 2008)
 R. Genaille, "Le "Dénombrement de Bethléem" et la persistance des goûts anversois chez Bruegel l'Ancien" in Jaarboek van het Koninklijk Museum voor Schone Kunsten Antwerpen (1981) pp. 61-95

Categoria:Tabulae pictae
Categoria:Confecta 1566
Categoria:Confecta 1610
Categoria:Res evangeliorum figuratae
Categoria:Evangelium secundum Lucam
Categoria:Petrus Bruegel senior
Categoria:Petrus Bruegel filius
Categoria:Regia Musea Bellarum Artium Belgica
Categoria:Museum Bellarum Artium Cadomense
Categoria:Palatium Bellarum Artium (Insula)